tartuNLP/wikipedia-smugri-20251201 huggingface dataset:
Sepelpöllönen

Sepelpöllönen ("Otus bakkamoena") on pöllöihin kuuluva lintu. Sitä tavataan hyvin laajalla alueella Etelä-Aasiassa Arabian niemimaan itäosasta alkaen Intian, sen pohjoisosia lukuun ottamatta, ja Sri Lankan kautta Indonesiaan. Lajiin kuului aiemmin nykyisin omaksi lajikseen erotettu "Otus lettia". Sen lajinimi on johdettu sanasta ”bakamuna”, sinhalan kielellä tornipöllö "(Tyto alba)" ja kalahuuhkaja "(Ketupa zeylonensis)".
Lintu on yleinen paikkalintu metsäisillä alueilla. Se pesii puunkolossa ja munii pesään 3–5 munaa.
Pöllö on pieni (23–25 cm), joskin pöllösistä suurimpia. Kuten muillakin pöllösillä, sillä on pienet korvatupsut. Sen yläosa on harmaa tai ruskea, ja siinä on heikkoa nahanruskeaa pilkutusta. Alapuoli on nahanruskea, ja siinä on ohuita tummempia juovia.
Naamakiehkura on vaalea tai nahanruskea, silmät ovat oranssit tai ruskeat. Kaulassa on nahanruskea raita. Sukupuolet ovat samanlaisia. Se lentää syvään aaltomaisesti.
Laji on yölintu. Luontaisen suojavärinsä ansiota sitä on vaikea havaita päiväsaikana, mutta usein sen paikallistaa siitä, että pikkulinnut kiusaavat sitä kun se on puunoksalla. Se syö lähinnä hyönteisiä. Ääni on vaimea yksisävelinen ("”vak”").
Laji muistuttaa hyvin paljon sitä suurempaa vaeltavaa pöllöä "Otus lettiaa" ja idänkyläpöllöstä "Otus sunia". Ne erottaa äänestä ja silmienväristä.
Se painaa 126 g.
Sen elinpiiriä ovat subtrooppiset ja trooppiset kuivat ja kosteat alavat ja vuoristometsät, viljellyt alueet, puutarhat ja kaupunkialueet.
Alalajit.
Sillä on 15 alalajia:
Bettie Wilson

Bettie Antry Wilson, o.s. "Rutherford", (13. syyskuuta 1890 Bentonin piirikunta, Mississippi, Yhdysvallat – 13. helmikuuta 2006 New Albany) oli yhdysvaltalainen nainen. Wilson kuoli 115 vuoden ja 153 päivän iässä, ja hän on vanhimmaksi koskaan elänyt mississippiläinen. Wilson oli orjien tytär. Hänen vanhin poikansa eli 98-vuotiaaksi. Häneltä jäi kuollessaan viisi lastenlasta, 46 lastenlastenlasta, 95 lastenlastenlastenlasta ja 38 lastenlastenlastenlastenlasta.
S/S Poseidonin seikkailu

S/S Poseidonin seikkailu (engl. "The Poseidon Adventure") on vuonna 1972 ensi-iltansa saanut katastrofielokuva. Sen pääosia esittävät Gene Hackman, Ernest Borgnine, Red Buttons, Carol Lynley, Roddy McDowall, Stella Stevens, Shelley Winters, Jack Albertson, Pamela Sue Martin, Arthur O'Connell, Eric Shea ja Leslie Nielsen. Elokuvan on ohjannut Ronald Neame. 
Elokuva kertoo Poseidon-nimisestä risteilijästä, jonka hyökyaalto kaataa ylösalaisin. Elokuvan lopussa vain kuusi ihmistä selviytyvät onnettomuudesta. 
Elokuva oli taloudellinen menestys ja voitti kaksi Oscar-palkintoa, Golden Globen ja BAFTA-palkinnon sekä Motion Pictures Sound Editors -järjestön palkinnon parhaasta äänityksestä. Elokuva sai myöhemmin jatko-osan "Merten saalistajat". 
Tarina on kuvattu uudelleen kahdesti: vuonna 2005 ilmestyi John Putchin ohjaama samanniminen televisioelokuva, ja vuonna 2006 ilmestyi "Poseidon", jonka ohjasi Wolfgang Petersen.
"S/S Poseidonin seikkailu" aloitti lyhyeksi jääneen katastrofielokuvien genren tuottajansa Irwin Allenin kehittelemänä. Allen seurasi keksimäänsä kaavaa läpi 1970-luvun, kunnes lajityypin vetovoima alkoi kadota 1980-luvulle tultaessa. Elokuvissa ihmisen omat keksinnöt (muun muassa laivat, lentokoneet ja tornitalot) kääntyvät ihmistä vastaan luonnonvoimien auttamana. Päähenkilöt kerätään yhteen suljettuun paikkaan, ja alkaa tapahtua. Katsoja saa ihastella erikoistehosteita ja jännittää, kuka henkilöhahmoista pelastuu ja kuka ei.
Paula Wilson

Paula Birgitta Wilson (s. 26. joulukuuta 1949) on kemiönsaarelainen matkailuyrittäjä, koulutukseltaan valtiotieteen maisteri. Hän teki 1990-luvulla aloitteen Bengtskärin majakan kunnostamisesta. 
Wilsonin sisar on laulaja Sonja Lumme.
HMS Blenda

HMS Blenda oli Ruotsin laivaston vuonna 1874 vesillelaskettu 1. luokan tykkivene.
Valmistus.
Alus tilattiin Lindholmenin telakalta ja se laskettiin vesille 16. lokakuuta 1874. Alus otettiin palveluksen 21. toukokuuta 1875. Alus valmistettiin teräksestä ja oli varustettu kahdella mastolla, joihin kyettiin nostamaan kaikkiaan 430 m² purjeet.
Palvelus.
Alus kävi Krimin sodan aikana vuosina 1877–1878 Konstantinopolissa valvomassa Ruotsin etuja alueella. Alus siirrettiin 1887 torpedoveneiden emälaivaksi. Sille asennettiin vuonna 1898 uudet kattilat, jolloin yksi savuhormi poistettiin. Alus siirrettiin vuonna 1910 sukellusveneiden emälaivaksi ja edelleen vuonna 1931 rannikkotykistön miinakoululle majoitusalukseksi.
Alus poistettiin palveluksesta vuonna 1942. Toisessa maailmansodassa alus oli sijoitettuna Norrköpingin satamaan varastolukseksi. Alus muutettiin rahtialukseksi vuonna 1951 ja se myytiin vuonna 1954 nimettynä "SS Terciaksi". Alus myytiin edelleen Brasiliaan vuonna 1954, jolloin se ristittiin "SS Santa Ceciliaksi".
HMS Disa (1877)

HMS Disa oli Ruotsin laivaston vuonna 1877 vesillelaskettu 1. luokan tykkivene.
Valmistus.
Alus tilattiin Karlskronan telakalta ja se laskettiin vesille 21. huhtikuuta 1877. Alus otettiin palveluksen vielä samana vuonna 6. elokuuta. Alus valmistettiin teräksestä ja oli varustettu kahdella mastolla, joihin kyettiin nostamaan kaikkiaan 430 m² purjeet. Alukselle asennettiin vuonna 1892 uusi tulenjohtotorni, jonka suojana oli 51 millimetrin panssarointi. Se siirrettiin vuonna 1915 emälaivaksi.
Palvelus.
Alus poistettiin vuonna 1925 palveluksesta, minkä jälkeen siitä tehtiin maalilaiva. Vuoden 1927 taisteluammunnoissa "HMS Drottning Victoria" upotti maalina olleen aluksen.
Fäderneslandet

Fäderneslandet oli Ruotsin laivaston 64-tykkinen linjalaiva.
Valmistus.
Alus perustui Fredrik Henrik af Chapmanin tekemiin piirustuksiin linjalaiva "Kronprins Gustav Adolfin" valmistamiseksi. Samoilla piirustuksilla valmistettiin lopulta kymmenen alusta. "Fäderneslandet" tilattiin Karlskronan telakalta ja valmistui 1783.
Palvelus.
Alus osallistui palveluksensa aikana vuosien 1788–1790 ja 1807–1814 sotiin. Alus poistettiin 1864.
Delta Force (elokuva)

Delta Force () on vuonna 1986 ensi-iltansa saanut yhdysvaltalainen toimintaelokuva, jonka on ohjannut ja käsikirjoittanut Menahem Golan. Se kertoo Yhdysvaltain armeijan erikoisjoukon, Delta Forcen, operaatiosta pelastaa libanonilaisten terroristien suorittaman lentokonekaappauksen panttivangit. Pääosassa esiintyvät Chuck Norris ja Lee Marvin.
Suomessa elokuvan ensi-ilta oli 10. lokakuuta 1986.
Arvostelu.
Elokuvakriitikko Roger Ebert antoi elokuvalle kolme tähteä viidestä ja hän kehui erityisesti elokuvan vihollista näytelleen Forsterin roolisuoritusta.
Bernard and the Genie

Bernard and the Genie on vuonna 1991 valmistunut televisioelokuva, joka perustuu "Tuhannen ja yhden yön tarinoihin". Elokuvan pääosia esittävät Lenny Henry, John Gabriel, Alan Cumming, Rowan Atkinson, Denis Lill, Angela Clarke ja Marcia Ashton. Elokuvassa ilkeä velho vangitsee hengen lamppuun, jonka eräs taidekauppias löytää 2 000 vuotta myöhemmin. Henki lupaa toteuttaa miehen toiveet, minkä seurauksena hän joutuu ongelmiin. Elokuvan on ohjannut Paul Weiland.
HMS Göteborg (K21)

HMS Göteborg (runkonumero K21) on Ruotsin laivaston Göteborg-luokan korvetti.
Valmistus.
Alus tilattiin 1. joulukuuta 1985 Karlskronan telakalta. Se laskettiin vesille 13. huhtikuuta 1989 ja valmistui 13. maaliskuuta 1990.
Catsuit

Catsuit () on polyvinyylikloridista tai lateksista tehty kokovartaloasu, joka on suunniteltu sekä miehille että naisille. Asuja valmistetaan moniin erilaisiin käyttötarkoituksiin. Catsuitit peittävät aina vähintään koko vartalon, mutta jotkut niistä voi peittää myös kädet tai jalat jalkapohjia myöten.
Joissakin valtioissa zentai-asuja kutsutaan myös catsuiteiksi, kuten Japanissa.
Jotkut ihmiset kokevat catsuitin seksuaalisesti kiihottavana.
Käyttö.
Catsuittien valmistusmateriaalin venyvyyden takia niitä käytetään aika monia aktiviteetteja harrastettaessa, kuten sukeltelussa, murtomaahiihdossa ja pyöräilemisessä.
Christian Hansen (kilpapurjehtija)

Niels Christian Kjærgaard Hansen (s. 3. tammikuuta 1944) on tanskalainen entinen kilpapurjehtija. Hän edusti seuratasolla Øresunds Sejlklub Fremiä. Hansen oli mukana Méxicon olympialaisissa 1968 5,5mR-luokan kisassa, jossa Tanska oli kolmastoista eli kilpailun toiseksi viimeinen joukkue.
Lähteet.
Koripallon miesten SM-sarjakausi 1946

Koripallon miesten SM-sarjakausi 1946 oli 6. kausi, jolloin pelattiin miesten koripallon Suomen mestaruudesta. Kauden päättyessä Turun Riento ja Helsingin NMKY olivat tasapisteissä ja mestaruus oli ratkaistava uusintaottelussa,
Mestaruussarja.
Uusinta mestaruudesta
HNMKY:n joukkue: Osmo Joutsen, Simo Joutsen, Hemming Lehtinen, Eeri Nick, Reino Nick, Kauko Pälvi, Lars Spaak, Osmo Tuominen.
TUL:n mestaruus
Koripallon miesten SM-sarjakausi 1945

Koripallon miesten SM-sarjakausi 1945 oli 5. kausi, jolloin pelattiin miesten koripallon Suomen mestaruudesta. Kauden päättyessä Helsingin Kiri-Veikot vei Suomen mestaruuden.
Koripalloliiton mestaruussarja.
TUL:n mestaruus
HMS Gävle (K22)

HMS Gävle (runkonumero K22) on Ruotsin laivaston Göteborg-luokan korvetti.
Valmistus.
Alus tilattiin 1. joulukuuta 1985 Karlskronan telakalta. Se laskettiin vesille 23. maaliskuuta 1990 ja valmistui 30. marraskuuta 1990.
Palvelus.
Alus on 4. meritorjuntalaivueessa Bergassa. Se kuului 2006-2007 kansainväliseen korvettiosastoon, joka oli koottu YK:n rauhanturvatehtävään Libanonin rannikolla (UNIFIL).
HMS Sundsvall (K24)

HMS Sundsvall (runkonumero K24) on Ruotsin laivaston Göteborg-luokan korvetti.
Valmistus.
Alus tilattiin 1. joulukuuta 1985 Karlskronan telakalta. Se laskettiin vesille 29. marraskuuta 1991 ja valmistui 7. kesäkuuta 1993.
Palvelus.
Alus on 4. taistelulaivueessa Bergassa.
Alus kuului huhtikuusta elokuuhun 2007 YK:n rauhanturvatehtävään Libanonin rannikolle koottuun kansainväliseen laivasto-osastoon (), jonka tehtävänä oli estää aseiden salakuljetusta, terroristien liikehdintää ja mahdollistaa avun pääsy Beirutiin. Aluksen päällikkönä operaation ajan oli Ewa Skoog Haslum.
HMS Kalmar (K23)

HMS Kalmar (runkonumero K23) on Ruotsin laivaston Göteborg-luokan korvetti.
Valmistus.
Alus tilattiin 1. joulukuuta 1985 Karlskronan telakalta. Se laskettiin vesille 1. marraskuuta 1990 ja valmistui 18. joulukuuta 1991.
Kaupunki liekeissä

Kaupunki liekeissä () on vuonna 1979 ensi-iltansa saanut yhdysvaltalainen katastrofielokuva. Elokuvan pääosia esittävät Barry Newman, Susan Clark, Shelley Winters, Leslie Nielsen, James Franciscus, Ava Gardner, Henry Fonda ja Jonathan Welsh. Elokuvan on ohjannut Alvin Rakoff. "Kaupunki liekeissä" ei menestynyt taloudellisesti.
Vastaanotto.
"Video-oppaassa" vuodelta 1994 Bello Romano luonnehti teosta yllätyksettömäksi ”pyromaanikoiden suosikkielokuvaksi” ja antoi sille kaksi tähteä viidestä, mikä vastaa sanallista arviota ”keskinkertainen”.
Antec

Antec on yhdysvaltalainen tietokoneiden varusteiden valmistaja. Antecin päätuotteita ovat tietokoneen kotelot ja virtalähteet. Antecilla on myös tietokoneiden tuulettimia ja kannettavien tietokoneiden varusteita. Vuonna 1986 perustetun yrityksen kotipaikka on Kalifornian Fremontissa, Yhdysvalloissa, mutta yrityksellä on myös toimisto Rotterdamissa, Alankomaissa. Varsinaisesti yritys valmistuttaa tuotteensa Kiinassa ja Taiwanissa.
Tuotteet.
Yrityksen tuotteita:
Stockholm-luokka (korvetti)

Stockholm-luokka, joka tunnetaan myös nimillä Ytattack 81 ja Spica III, on Ruotsin merivoimien palveluksessa oleva korvettiluokka, johon kuuluu kaksi 1985 vesille laskettua alusta. Niiden suunniteltuina tehtävinä on pinta-alusten torjunta, sukellusveneiden torjunta, saattajana toimiminen sekä miinanlasku.
Alukset olivat edelleen kehitettyjä Norrköping-luokan aluksia ja ne tilattiin syyskuussa 1981 Karlskronavarvetilta. Alukset saatiin palvelukseen 1985. Niiden aseistus on muutettavissa tehtävän mukaan kuten miinakiskot voidaan asentaa tarvittaessa kahden meritorjuntaohjusten laukaisualustan paikalle ja torpedoputkilla voidaan korvata kaikki meritorjuntaohjukset.
HMS Stockholm (K11)

HMS Stockholm (runkonumero K11) on Ruotsin laivaston Stockholm-luokan korvetti.
Valmistus.
Alus tilattiin syyskuussa 1981 Kockums AB:n Karlskronan telakalta. Se laskettiin vesille 22. elokuuta 1984 ja otettiin palvelukseen 22. helmikuuta 1985.
Tabunovin koulu

Tabunovin koulu oli Helsingissä vuosina 1864–1958 toiminut venäjänkielinen koulu. Se toimi Mannerheimintien ja Lönnrotinkadun kulmatalossa, jonka kauppias Nikifor Tabunov (1803/1804–1868) myi Helsingin ortodoksiselle seurakunnalle vuonna 1863. Alakoulun lisäksi rakennuksessa toimivat aluksi myös venäjänkielinen poikalyseo Aleksanterin kimnaasi ja tyttölyseo Marian kimnaasi, jotka muuttivat myöhemmin omiin koulutaloihinsa. Tabunovin koulua ylläpiti alkuaan Venäjän valtio, mutta koska seurakunta omisti rakennuksen, koulun johtosääntöön tehtiin sopimus, jonka mukaan talo palautuisi seurakunnalle koulutoiminnan lakatessa. Suomen itsenäistyttyä 1917 Venäjän valtion omaisuus takavarikoitiin, mutta ortodoksinen seurakunta sai sopimuksen nojalla talonsa takaisin vuonna 1920 ja jatkoi koulun toimintaa. Itsenäisyyden aikana se toimi pelkästään kansakouluna, sillä venäläisistä lyseoista ei enää päässyt Suomen yliopistoihin.
Tabunovin koulun toimintaa jatkoi vuodesta 1930 Helsingin venäläinen lyseo ja vuodesta 1955 Helsingin Suomalais-venäläinen koulu. Tabunovin koulun vanhaan rakennukseen Mannerheimintiellä asettui vuonna 1927 Helsingin suomalainen yksityislyseo eli ”Jyllan”, josta tuli myös suosittu Helsingin venäläisten perheiden keskuudessa, koska sitä sijaintinsa vuoksi pidettiin Tabunovin koulun seuraajana. Rakennus purettiin vuonna 1958 ortodoksisen seurakunnan rakennuttaman liiketalon tieltä.
HMS Malmö (K12)

HMS Malmö (runkonumero K12) on Ruotsin laivaston Stockholm-luokan korvetti.
Valmistus.
Alus tilattiin syyskuussa 1981 Kockumsin Karlskronan telakalta. Se laskettiin vesille 22. maaliskuuta 1985 ja otettiin palvelukseen 10. toukokuuta.
Koripallon miesten SM-sarjakausi 1965–1966

Koripallon miesten SM-sarjakausi 1965–1966 oli 26. kausi, jolloin pelattiin miesten koripallon Suomen mestaruudesta. Kauden päätteeksi Torpan Pojat voitti Suomen mestaruuden.
Runkosarja.
ToPo:n joukkue: Jorma Pilkevaara, Heikki Lahdensuu, Paavo Suhonen, Mikko Hyryläinen, Matti Wessman, Yrjö Janoff, Jukka Vallinkoski, Lars Karell, Eero Lindegren, Markku Jääskeläinen, Kyösti Lehtonen, Gleb Schirokoff.
Bardian taistelu

Bardian taistelu oli kolmipäiväinen taistelu, joka oli osa operaatio Compassia, ensimmäistä liittoutuneiden suuroperaatiota Pohjois-Afrikassa toisessa maailmansodassa. Taistelu käytiin Bardiassa, Libyassa 3.–5. tammikuuta 1941. Taistelu oli sodan ensimmäinen, johon Australian maavoimat osallistuivat, ensimmäinen jota johti australialainen kenraali sekä ensimmäinen australialaisen esikunnan suunnittelema.
Taistelu.
Kenraalimajuri Iven Mackayn komentama Australian 6. jalkaväkidivisioona hyökkäsi lujasti varustettuun Italian maavoimien tukikohtaan Bardiaan. Hyökkääjien tukena oli ilmavoimat sekä merivoimien ja maavoimien tykistöä. Australian 16. jalkaväkiprikaati hyökkäsi aamunkoitteessa lännestä, missä puolustus tiedettiin heikoimmaksi. Pioneerit räjäyttivät piikkilankaesteisiin reiän sekä täyttivät ja sortivat hyökkäysvaunujen torjuntaan tehdyt kaivannot, mikä mahdollisti jalkaväen ja niitä tukeneiden 23 brittiläisen 7. panssarivaunurykmentin Matilda Mk II -panssarivaunujen sisäänpääsyn linnoitukseen sekä lopulta vallata sen. Hyökkääjät ottivat kaikkiaan 8 000 sotavankia.
Hyökkäyksen toisessa vaiheessa Australian 17. jalkaväkiprikaati laajensi läpimurtoa sekä eteni aina italialaisten toiselle puolustusvyöhykkeelle. Seuraavana päivänä 16. jalkaväkiprikaati valtasi Bardian kaupungin halkaisten linnoituksen kahtia ottaen tuhansia vankeja. Puolustajilla oli nyt hallussaan vain pohjoisosat ja eteläisin kärki linnoituksesta. Kolmantena päivänä Australian 19. jalkaväkiprikaati eteni Bardiasta etelään tykistön ja Matilda-panssarivaunujen tukemana. Prikaatin eteneminen mahdollisti myös 17. prikaatin etenemisen ja molempien prikaatien yhteistoiminta tuhosi eteläisen osan puolustuksen. Hieman myöhemmin pohjoisosan puolustajat antautuivat 16. prikaatille sekä brittiläiselle 7. panssaridivisioonalle. Liittoutuneet saivat kaikkiaan noin 36 000 sotavankia.
Seuraukset.
Bardian valloitus mahdollisti liittoutuneille etenemisen Libyaan sekä lopulta lähes koko Kyrenaikan valtauksen. Toisaalta Libyan valtaus pakotti Saksan lähettämään joukkoja liittolaisensa tueksi ja Pohjois-Afrikan rintaman jatkumisen.
Paphiopedilum henryanum

Paphiopedilum henryanum on Pohjois-Vietnamissa ja Etelä-Kiinan Yunnanissa kasvava venuksenkenkiin kuuluva kämmekkälaji.
Historia.
"P. henryanumin" kuvasi Braem 3. syyskuuta 1987 julkaisussa "Schlechteriana, Fascicle 1" Kiinasta Saksaan tuodun yksilön perusteella vain kaksi viikkoa ennen Lückelin kuvausta ("P. dollii"). Laji nimettiin sitä ensimmäisenä Eurooppaan tuoneen Henry Azadehdelin mukaan.
Kuvaus.
"P. henryanum" on pienikokoinen venuksenkenkä. 10-17 cm pitkiä ja 1-2 cm leveitä lehtiä on kolmesta kuuteen kappaletta. Väritys on kiiltävän tummanvihreä keltaisin reunoin. Kukkavana on 12-15 cm pitkä, vihreä tai ruskeanvioletti ja violetinruskeanukkainen. Kukkavanan kärkeen kehittyy yksi kukka, joka on 4-6 cm leveä ja 4-5 cm korkea. Laji kukkii syys-marraskuussa.
Elinympäristö.
"P. henryanum" kasvaa ryppäittäin kevyessä varjossa jyrkillä kalkkikivirinteillä tai -jyrkänteillä 900-1400 metrin korkeudella kiinnittyneenä kiveen tai ohueen maaperään ja lehtiroskaan. Lajin luontainen levinneisyysalue sijoittuu pohjoisimpaan Vietnamiin ja Kiinaan Yunnanin provinssin eteläosiin. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva, kesäisin kostea.
Luettelo Scandinavian Music Groupin kappaleista

Tämä on luettelo Scandinavian Music Groupin levyttämistä kappaleista aakkosjärjestyksessä.
Kappaleen nimen perässä on suluissa levy, jolla kappale on alun perin julkaistu.
U.
Uniemme takaa (Ikuinen ystävä)
Koripallon miesten SM-sarjakausi 1952

Koripallon miesten SM-sarjakausi 1952 oli 12. kausi, jolloin pelattiin miesten koripallon Suomen mestaruudesta. Joukkueet jaettiin kahteen 9 joukkueen lohkoon, joissa pelattiin kaksinkertainen runkosarja. Parhaat jatkoivat otteluita Suomen mestaruudesta ja muista mitaleista. Mestaruus ratkesi 11. tammikuuta 1953, jolloin HOK-Veikot kukisti TMP:n 51-44. Sörnäisten NMKY vei hopeaa voittamalla Työväen Maila-Pojat 49-43. Ottelu pelattiin 30. tammikuuta.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"
Länsilohko
Itälohko
Koripallon miesten SM-sarjakausi 1953

Koripallon miesten SM-sarjakausi 1953 oli 13. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit (entinen HOK-Veikot), joka kauden päätteeksi voitti kuudennen perättäisen Suomen mestaruutensa. Mestaruus varmistui jo 2. joulukuuta, jolloin joukkue voitti EKV:n 63–59. Päätösottelussa 13. joulukuuta kaatui pronssijoukkue TMP 75–69. Samoin lukemin kärsi Pantterit kauden ainokaisen tappionsa Sörnäisten NMKY:lle 29. marraskuuta.
Tulokset.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"
Pour Some Sugar on Me

”Pour Some Sugar on Me” on brittiläisen hard rock-yhtye Def Leppardin kappale ja single vuodelta 1987. Kappale julkaistiin alun perin samana vuonna yhtyeen neljännellä studioalbumilla "Hysteria". Singlenä kappale julkaistiin yhtyeen kotimaassa Britanniassa 8. syyskuuta 1987, Yhdysvalloissa seuraavana vuonna. Kappaleen ovat kirjoittaneet "Hysteria"-albumin tuottanut Robert John “Mutt” Lange sekä Def Leppardin jäsenet lukuun ottamatta rumpali Rick Allenia. Singlen b-puolena julkaistiin Britanniassa kappale "I Wanna Be Your Hero", ja Yhdysvaltojen painoksessa b-puolena oli kappale "Ring of Fire".
"Pour Some Sugar on Me" on kenties Def Leppardin tunnetuin kappale. Se nousi Suomessa virallisen singlelistan sijalle 27 ja Yhdysvalloissa single oli Billboard Hot 100 -singlelistalla korkeimmillaan toisena, ja vuonna 2006 kappale saavutti saman paikan VH1-musiikkikanavan äänestyksessä parhaista 1980-luvun kappaleista. "Pour Some Sugar on Me" oli alun perin yhtyeen laulaja Joe Elliottin sävellys. Kappale lisättiin "Hysteria"-albumille levyn nauhoitusten loppupuolella, ja Elliott soitti kappaleen riffiä studiossa akustisella kitaralla. Tuottaja Mutt Lange innostui kappaleesta, ja sitä alettiin hioa jotta se voitaisiin lisätä albumille. 
Kesällä 1988 "Hysteria", joka oli aikansa kallein albumi, oli myynyt maailmanlaajuisesti 3 miljoonaa kappaletta. Huolimatta varsin hyvistä myyntiluvuista, ei albumin tuotto ollut edelleenkään tarpeeksi suuri korvaamaan lähes neljä vuotta kestäneen äänitysprosessin kuluja. Pour Some Sugar on Me" päätettiin julkaista singlenä ja musiikkivideona myös Yhdysvalloissa, ja kappaleen johdosta "Hysterian" myyntiluvut kasvoivat huimasti. Yhdysvalloissa julkaistu versio kappaleen musiikkivideosta oli 73 viikkoa Music Televisionin toivotuimpana videona. 
Kappaleet.
Yhdysvalloissa julkaistun, 7”-tuumaisen singlen kappalelista:
Yhdysvalloissa julkaistun, 12”-tuumaisen singlen kappalelista:
Britanniassa julkaistu singlen sisältö on sama Yhdysvalloissa julkaistun 7”-tuumaisen singlen kanssa, mutta b-puolen kappaleena on “Ring of Firen” sijasta “I Wanna Be Your Hero”.
Bassit

Bassit (Moronidae) on välskärikalojen lahkoon kuuluva kalaheimo, jonka lajit elävät Pohjois-Amerikassa, Euroopassa ja Afrikan pohjoisrannikolla.
Koko ja ruumiinrakenne.
Bassien heimossa on kuusi lajia, jotka jaetaan kahteen sukuun. Ne ovat keskikokoisia tai suuria kaloja, kokoluokkaa 10–180 cm. Basseilla on kaksi selkäevää, joista etummainen on piikikäs, sekä haarautunut pyrstöevä. Suu on suuri ja hampaat pienehköt. Kylkiviiva ulottuu pyrstöön asti. Varhaisimmat heimoon kuuluvat fossiilit on ajoitettu alatertiäärikaudelle.
Levinneisyys.
"Morone"-suvun lajit ovat pohjoisamerikkalaisia, "Dicentrarchus"-lajit elävät Euroopassa ja Afrikan pohjoisrannikolla. Osa lajeista on mereisiä, toiset elävät murtovesissä ja myös makeissa vesissä. Joitakin heimon lajeja, kuten meribassia ja juovabassia on istutettu myös alkuperäisen levinneisyysalueen ulkopuolelle. 
Bassien ravintoa ovat pienemmät kalat ja selkärangattomat eläimet. Useat lajit ovat suosittuja urheilukalastuksen kohteita, hyviä ruokakaloja ja eräitä myös viljellään ravinnoksi.
Tapio Pulkkanen

Tapio Pulkkanen (s. 21. toukokuuta 1990) on suomalainen ammattilaisgolfaaja. Pulkkanen edustaa Kymen Golfia. Maajoukkueeseen hän pääsi suhteellisen myöhään verrattuna muihin Suomen huippuihin eli vasta 16-vuotiaana. Pulkkanen on saavuttanut lyhyen uransa aikana suomalaisissa kisoissa paljon. Miesten lyöntipelin SM-kultaa on tullut kahdesti, hopeaa kahdesti ja pronssia kerran. Joukkue-SM:n hän voitti vuonna 2011. Hopeaa hän sai 2008. Pulkkanen osallistui European Tourin karsintoihin ensimmäistä kertaa 2011. Finnish Openin hän on voittanut kahdesti. European Challenge Tourilta on yksi voitto  Kazakhstan Openista vuodelta 2017. 
Pulkkanen aloitti golfin vuonna 1999 seuraten isoveljensä jalanjälkiä. Hänen muutkin perheenjäsenensä, eli isä, äiti ja isosisko, pelaavat golfia. Lajin toi Pulkkasten perheelle tutuksi Pulkkasen isoäiti. Pulkkasen tavaramerkki on olkihattu, ja hän viittautuu aihetunnisteella #hattutapio.
Albyn metroasema

Albyn metroasema () on Tukholman metron maanalainen punaisen linjan asema. Se sijaitsee Hallundan ja Fittjan metroaseman välissä, ja 19 kilometriä Slussenin metroasemasta.
Asema avattiin 12. tammikuuta 1975.
Mike Lundin

Michael Robert Lundin (s. 24. syyskuuta 1984 Burnsville, Minnesota, Yhdysvallat) on yhdysvaltalainen jääkiekkopuolustaja. Hänen vahvuutensa ovat liikkuvuudessa ja pelikäsityksessä.
Ura.
Seuraura.
Lundin kävi Minnesotan Apple Valley High Schoolia, jonka jälkeen hän kävi vuodet 2003–2007 Mainen yliopistoa. Lundinin ensimmäinen kausi 2003–2004 päättyi siellä Hockey Eastin mestaruuteen. Tampa Bay Lightning varasi hänet neljännellä kierroksella 102. pelaajana . Lundin palkittiin viimeisen yliopistokautensa 2006–2007 päätteeksi Hockey Eastin urheiluhenkisimpänä pelaajana Len Ceglarski Awardilla ja valittiin toiseen tähdistökentälliseen.
Kaudeksi 2007–2008 Lundin siirtyi Tampa Bay Lightningiin, jossa hän pelasi koko kauden ylhäällä NHL:ssä ja sai 81 runkosarjaottelussa kuusi syöttöpistettä. Lundin pelasi kauden aikana myös NHL:n nuorten tähdistöottelussa. Toisen sopimuskautensa 2008–2009 hän pelasi kuitenkin suurimmaksi osaksi farmijoukkueessa, AHL:n Norfolk Admiralsissa, jonka tehokkain puolustaja Lundin oli tehoilla 4+25=29. NHL:ssä hän pelasi kauden aikana 25 runkosarjaottelua ja sai niissä kaksi syöttöpistettä. Syyskuussa 2009 Lundin teki vuoden mittaisen jatkosopimuksen Lightningin kanssa. Lundin teki kaudella 2009–2010 NHL:n yhden kauden piste-ennätyksensä; hän pelasi 49 runkosarjaottelua ja teki niissä tehot 3+10=13. Hän pelasi ison osan kaudestaan myös farmissa, mutta kauden 2010–2011 Lundin pelasi kokonaan NHL:ssä.
Heinäkuussa 2011 Lundin teki vapaana agenttina vuoden mittaisen ja miljoonan dollarin arvoisen sopimuksen Minnesota Wildin kanssa. Lundinille kausi 2011–2012 oli vaikea, sillä hän ei pystynyt pelaamaan ensimmäisessä 23 pelissä selkävamman ja viimeisessä 25 pelissä alavartalovamman takia. Hänelle kertyi kauden aikana yhteensä 17 ottelua Wildissa ja 2 AHL:n Houston Aerosissa. Kauden jälkeen Lundin teki vuoden sopimuksen Ottawa Senatorsin kanssa.
Kesällä 2013 Lundin siirtyi KHL-joukkue Barys Astanaan vuoden mittaisella sopimuksella. Kesällä 2014 hän solmi kaksivuotisen jatkosopimuksen Barysin kanssa. Kaikilla kolmella KHL-kaudella hän sijoittui puolustajien pistepörssissä 10 parhaan joukkoon. Kauden 2016-17 Lundin pelasi Sveitsin pääsarjassa NLA:ssa EHC Bielin joukkueessa.
Huhtikuussa 2017 Lundin siirtyi kaksivuotisella sopimuksella KHL-seura Jokereihin. Lundin loukkaantui marraskuussa saatuaan aivotärähdyksen ja oli sen myötä sivussa loppukauden ajan. 
Syyskuussa 2018 Lundin ja Jokerit purkivat pelaajan sopimuksen kauden 2018–19 osalta terveydellisistä syistä ja Lundin ilmoitti samalla vetäytyvän jääkiekosta ainakin kauden 2018–19 ajaksi. Myöhemmin hän ilmoitti lopettavansa pelaajauransa terveydellisiin syihin vedoten.
Maajoukkueura.
Lundin edusti Yhdysvaltoja MM-kilpailuissa vuonna 2010.
Muuta.
Lundin noudattaa vegaanista ruokavaliota.
Paphiopedilum fairrieanum

Paphiopedilum fairrieanum on Bhutanissa kasvava venuksenkenkiin kuuluva kämmekkälaji.
Historia.
"P. fairrieanumin" kuvasi Lindley julkaisussa "Gardener's Chronicle" vuonna 1857 ja siirsi Stein julkaisussa "Stein's Orchideenbuch" vuonna 1892.
Kuvaus.
"P. fairrieanum" on pienehkö venuksenkenkä. 8-28 cm pitkiä ja 2-3 cm leveitä lehtiä on neljästä kahdeksaan kappaletta. Väritys on päältä keski- tai tummanvihreä haalein laikuin, alta vaaleanvihreä. Kukkavana on 12-45 cm pitkä, vaaleanvihreä ja violettinukkainen. Kukkavanan kärkeen kehittyy yksi, harvoin kaksi kukkaa. Kukka on 5-8 cm leveä. Laji kukkii loka-tammikuussa.
Elinympäristö.
"P. fairrieanum" kasvaa ryppäittäin kevyessä varjossa suojaisilla ruohikkorinteillä, kivillä metsässä tai jokien lähistöllä 1400-2200 metrin korkeudella kiinnittyneenä ruohoon ja lehtiroskaan. Lajin luontainen levinneisyysalue sijoittuu Bhutaniin, Itä-Intian pohjoisosiin ja Tiibetin eteläosiin. Alueen lämpötila vaihtelee 6 ja 21 celsiusasteen välillä. Ilmasto on talvisin kuiva, kesäisin kostea.
Suomen jäkäläopas

Suomen jäkäläopas on vuonna 2011 Luonnontieteellisen keskusmuseon julkaisema jäkälien määritysopas. Sen ovat toimittaneet Soili Stenroos, Teuvo Ahti, Katileena Lohtander ja Leena Myllys.
Teos esittelee 481 jäkälätaksonia, mukaan lukien kaikki Suomesta tunnetut suurjäkälät ja eräitä yleisimpiä rupijäkäliä. Se on toistaiseksi laajin suomeksi julkaistu jäkälien määrityskirja. Suomen jäkäläopas sai vuoden 2011 Tieto-Finlandia-palkinnon.
Paphiopedilum exul

Paphiopedilum exul on Thaimaassa kasvava venuksenkenkiin kuuluva kämmekkälaji.
Historia.
"P. exulin" kuvasi Ridley julkaisussa "Gardener's Chronicle" vuonna 1891 ja siirsi Kerchove julkaisussa "Le Livre des Orchidees" vuonna 1894.
Kuvaus.
"P. exul" on pienehkö venuksenkenkä. 15-35 cm pitkiä ja 1,5-3 cm leveitä lehtiä on neljästä viiteen kappaletta. Väritys on kirkkaan- tai kellanvihreä. Kukkavana on 13-18 cm pitkä, vihreä ja violettinukkainen. Kukkavanan kärkeen kehittyy yksi kukka, joka on 5-7 cm leveä. Laji kukkii huhti-toukokuussa.
Elinympäristö.
"P. exul" kasvaa kevyessä varjossa tai auringossa kalkkikivisten saarten pohjois- ja itärinteillä 0-50 metrin korkeudella. Lajin luontainen levinneisyysalue sijoittuu eteläiseen Thaimaahan Krabin lahteen. Alueen lämpötila vaihtelee 26 ja 28 celsiusasteen välillä. Ilmasto on talvisin kuiva, kesäisin kostea.
Kuivilla (elokuva)

Kuivilla () on vuonna 1988 ensi-iltansa saanut draamaelokuva. Elokuvan pääosia esittävät Michael Keaton, Kathy Baker, Morgan Freeman, M. Emmet Walsh, Luca Bercovici, Tate Donovan, Claudia Christian, J. David Krassner, Dakin Matthews, Ben Piazza ja Rachel Ryan. Elokuva oli Glenn Gordon Caronin esikoisohjaus. Siinä mies herää huumeiden yliannostukseen kuolleen naisen vierestä ja hakeutuu hoitoon.
Vastaanotto.
Keaton voitti elokuvasta National Society of Film Critics -yhdistyksen parhaan näyttelijän palkinnon. "Video-oppaassa" vuodelta 1995 Asko Alanen antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä "Kuivilla" on hyvää tarkoittava mutta jaaritteleva päihdehoitokuvaus.
Stepan Oštšepkov

Stepan Mihailovitš Oštšepkov (, 9. tammikuuta 1934 Vladivostok, Venäjän SFNT, Neuvostoliitto – 3. tammikuuta 2012) oli Neuvostoliittoa edustanut ratameloja ja olympiavoittaja.
Oštšepkov voitti parinsa Andri H’imitšin kanssa kanadalaiskaksikon 1 000 metrillä olympiakultaa Tokiossa 1964.
Oštšepkov kuoli 77-vuotiaana 3. tammikuuta 2012.
Frank Bough

Frank Bough (15. tammikuuta 1933 Fenton, Stoke-on-Trent – 21. lokakuuta 2020) oli brittiläinen televisiojuontaja, joka toimi muun muassa urheiluohjelmissa. Hän opiskeli Oxfordin Merton Collegessa.
Bough aloitti BBC-uransa 1960-luvulla ja työskenteli ohjelmissa "Look North", "Sportsview" ja "Grandstand". Vuonna 1964 hän alkoi juontaa BBC Sports Personality of the Year -show’ta, jota hänen kanssaan tuli juontamaan 1970–1980-luvuilla Harry Carpenter. Lisäksi Bough työskenteli "Nationwide"-ohjelmassa, ja vuodesta 1983 hän juonsi Selina Scottin kanssa "Breakfast Timea". Hän jatkoi BBC-uraansa vuoteen 1988.
Bough myönsi vuonna 1988 viettäneensä aikaa prostituoitujen kanssa kokaiinijuhlissa, ja vuonna 1992 hänet kuvattiin menemässä sadomasokistien ”synninpesään” ja palaamassa sieltä. Hänellä todettiin maksasyöpä, ja hänelle ennustettiin vain viikkoja elinaikaa, mutta hän selvisi sairaudestaan vuonna 2001 suoritetun maksansiirron avulla.
Tonavan-Ipolyn kansallispuisto

Tonavan-Ipolyn kansallispuisto ("Duna-Ipoly Nemzeti Park") on 600 km2:n laajuinen kansallispuisto Unkarissa, Budapestin pohjoispuolella, mistä se ulottuu osittain myös kaupungin alueelle. Puistossa kohtaa kolme maisematyyppiä: kukkulat, tasanko ja Tonavan ja Ipolyn jokivarret. Puistoon kuuluu myös monia saaria Tonavassa Esztergomin ja Budapestin välillä. Puiston opastuskeskus sijaitsee Esztergomin laidalla. Sen yhteydessä on pieni näyttely ja luontopolku.
Budan kukkuloilla suojeltua aluetta on yli 100 km2. Alueella on useita kasvilajeja, jotka elävät vain Karpaattien altaassa, osa ainoastaan Budassa, kuten eräs hirvenputkilaji, pihlajan sukuinen puulaji ja mykerökukkainen kukka. Alueella elää myös harvinainen paloyrtti "Phlomis tuberosa" ja kääpiömanteli. Sen eläimistöstä harvinainen käärmelaji "Coluber caspius" on rauhoitettu laji. Kallioperä on triaskauden dolomiittia.
Szemlőhegyn luolassa Budan kukkuloiden alla on erikoisia kivimuodostelmia, jotka ovat syntyneet kun kuumat lähteet pulppuavat kalkkikiven läpi. Ne kimaltelevat kuin jalokivet.
Hármashatár-hegyn alueella kasvaa kotipihlajaa, "Pyrus nivalis" -päärynöitä ja puissa kiipeilee villiintyneitä viiniköynnöksiä muistona ajasta jolloin siellä viljeltiin viiniä. Siellä elää myös harvinainen liskolaji "Ablepharus kitaibelii fitzingeri".
Remete-hegyn alueen rotkoista ja luolista on tehty merkittäviä paleontologisia ja antropologisia löytöjä.
Szénásin kukkuloilla kasvaa yli 50 suojeltua kasvilajia. Kansallispuistoon kuuluu myös János-hegyn kukkulat.
Koripallon miesten SM-sarjakausi 1966–1967

Koripallon miesten SM-sarjakausi 1966–1967 oli 27. kausi, jolloin pelattiin miesten koripallon Suomen mestaruudesta. Kauden päätteeksi Kotkan Työväen Palloilijat voitti Suomen mestaruuden.
Runkosarja.
Uusintaottelu mestaruudesta: KTP - Honka 85-75
KTP:n joukkue: Veikko Laapas, Arto Kylmälä, Timo Sievers, Esa Matiskainen, Ari Paananen, Timo Tuurnala, Timo Toikka, Veikko Miettinen, Hannu Paananen, Veikko Vainio, Jukka Hurme, Mika Arola.
Bob Anderson (miekkailija)

Robert James Gilbert ”Bob” Anderson (15. syyskuuta 1922 Alverstoke, Hampshire – 1. tammikuuta 2012 Englanti) oli brittiläinen miekkailija, miekkailuvalmentaja ja miekkailukohtauksien elokuvanäyttelijä.
Anderson osallistui miekkailijana Helsingin kesäolympialaisiin 1952, joissa hän putosi säilän yksilökilpailussa toisella kierroksella ja oli joukkuekilpailussa viides. Myöhemmin hän valmensi Britannian miekkailumaajoukkuetta vuosikymmenien ajan.
Anderson näytteli Darth Vaderin taistelukohtaukset "Tähtien sota" -elokuvasarjan osissa "Imperiumin vastaisku" (1980) ja "Jedin paluu" (1983). Hän päätyi näyttelemään kohtaukset itse, koska Darth Vaderia näytellyt David Prowse ei oppinut tarvittuja liikkeitä. Andersonin esiintymisen elokuvissa paljasti niissä Luke Skywalkeria näytellyt Mark Hamill vuonna 1983. Anderson toimi viiden vuosikymmenen aikana miekkailunopettajana useille Hollywood-näyttelijöille, muun muassa Errol Flynnille ja Antonio Banderasille. Hän työskenteli myös muun muassa James Bond -elokuvissa "Salainen agentti 007 Istanbulissa" (1963) ja "Kuolema saa odottaa" (2002) sekä "Taru sormusten herrasta" -elokuvatrilogiassa (2001–2003).
Anderson kuoli englantilaisessa sairaalassa 89-vuotiaana 1. tammikuuta 2012. Hänen viimeiseksi elokuvatyökseen jäi miekkailuvalmennus "Hobitti"-elokuvasarjassa.
Shafi Hadi

Shafi Hadi, alun perin Curtis Porter (s. 1929 Philadelphia, Pennsylvania), oli yhdysvaltalainen tenori- ja alttosaksofonisti. Hän toimi varhaisella urallaan rhythm and blues -yhtyeissä, kuten Griffin Brothersissa ja Paul Williamsin yhtyeessä. Hän opiskeli yliopistoissa sävellystä.
1950-luvun lopulla Hadi nousi julkisuuteen soittaessaan lähinnä Charles Mingusin kanssa. Hänen bebop- ja blues-vaikutteisia soolojaan kuullaan sellaisilla Mingusin levytyksillä, kuten "New Tijuana Moods" ja "The Clown". Hän soitti myös John Cassavetesin elokuvassa "Varjoja" sekä Hank Mobleyn kanssa. Lisäksi hänellä oli oma sekstettinsä, jonka kanssa hänen syyskuussa 1957 tekemiään levytyksiä on julkaistu myöhemmin.
Hadi teki yhteistyötä Mary Lou Williamsin kanssa tämän kappaleella "Shafi" (1977), vaikkakaan ei tiedetä, mikä hänen panoksensa siihen tarkalleen oli.
Oulu 187

Oulu 187 oli alakulttuurin festivaali, joka järjestettiin Oulussa 18. heinäkuuta vuosina 2009–2012. Musiikkityylejä löytyi aina reggaesta rapiin. Festivaali kokosi yhteen artisteja, kaupunkitaidetta ja aktivismia. Oulu187 oli varsinkin nuorison suosiossa. 
Festivaalia mustamaalattiin mediassa huumemyönteiseksi tapahtumaksi. Vaikka huumepidätyksiä tapahtui, ne kaikki tapahtuivat kuitenkin tapahtumapaikan ulkopuolella.
Tapahtumassa on esiintynyt muiden muassa Asa, Julma-Henri ja paljon muita underground-artisteja. Tapahtumaa juonsi Sillu100%.
Tonava-komissio

Tonava-komissio on kansainvälinen järjestö, jonka tehtävänä on hallinnoida ja kehittää Tonavan vesiliikennettä. Komissio on perustettu Belgradissa vuonna 1948, ja vuodesta 1954 sen päämaja on ollut Budapestissa. Komission jäsenmaat ovat joen alkulähteeltä suistoon Saksa, Itävalta, Slovakia, Unkari, Kroatia, Serbia, Romania, Bulgaria, Moldova ja Ukraina. Venäjä erotettiin komissiosta vuonna 2024.
Komissio huolehtii siitä, että kaupallinen liikenne Tonavalla on sopusoinnussa sen jäsenmaiden etujen ja oikeuksien kanssa. Se pyrkii yhtenäistämään Tonavan liikennöintijärjestelmää, kuten säännöksiä, dokumentteja ja niiden tunnustamista, ja kehittämään liikenteen olosuhteita ja turvallisuutta. Komissio on mukana luomassa yhtenäistä järjestelmää koko Euroopan sisävesiliikenteseen.
Hirvenputket

Hirvenputket ("Seseli") on sarjakukkaisiin ("Apiaceae") kuuluva ruohovartinen kasvisuku. Siihen kuuluu lähes sata lajia. Ne ovat monivuotisia, kaljuja tai karvaisia kasveja, joilla on pystyasentoinen, uurrepintainen varsi. Lehdet ovat kaksi- tai kolmekertaa parilehdykkäisiä. Kukat ovat valkoiset tai punertavat.
Suvun nimeä "Seseli" käytti jo Aristoteles Antiikin Kreikassa.
Lajeja.
Pohjoismaissa suvun lajeista on tavattu vain kahta:
Muualla kasvavia lajeja:
Koripallon miesten SM-sarjakausi 1954

Koripallon miesten SM-sarjakausi 1954 oli 14. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti seitsemännen perättäisen Suomen mestaruutensa. Panttereiden pistemenetykset tulivat 4, huhtikuuta, jolloin Kipo yllätti sen 70-54 ja 1. joulukuuta jolloin Työväen Maila-Pojat voitti 70-64. Lisäksi joukkue pelasi 62-62 -tasapelin HU -41:n kanssa 17. marraskuuta. Mestaruus varmistui ennen viimeistä sarjakierrosta, kun Pantterit 8. joulukuuta kukisti Sörnäisten NMKY:n 70-59. Sörnäinen voitti päätöskierroksella 12. joulukuuta Karhun Pojat 88-76 ja vei hopeamitalit ennen TMP:tä.
Tulokset.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"
Seleniitti (mineraali)

Seleniitti on yksi neljästä luonnossa esiintyvästä kipsin (CaSO4 · 2 H2O) kiteisestä muunnoksesta. Nimitys on peräisin kreikan kielen Kuuta tarkoittavasta sanasta (σελήνη), eikä viittaa seleeniatomien tai sen yhdisteiden läsnäoloon kidejärjestelmässä. Ulkomuodoltaan seleniitti on usein väritöntä ja läpinäkyvää.
Hazmat Modine

Hazmat Modine on yhdysvaltalainen kahdeksanhenkinen maailmanmusiikkiyhtye. New Yorkia kotipaikkanaan pitävän yhtyeen perustaja on myös kuvataiteilijana ansioitunut Wade Schuman. Hazmat Modinen ensilevy "Bahamut" julkaistiin vuonna 2007 ja seuraava, "Cicada", vuonna 2011. Yhdysvalloissa levyn julkaisi Barbès Records, Euroopassa JARO. 
Musiikki.
Ryhmän musiikki perustuu pohjoisamerikkalaisen musiikin traditioon; bluesiin, swingiin, jazziin, klezmeriin ja rhythm and bluesiin, mutta on saanut voimakkaasti vaikutteita myös kauempaa, jamaikalaisista, afrikkalaisista, havaijilaisista ja Lähi-idän musiikkityyleistä. Yhtyeen levyillä ovat vierailleet kurkkulauluyhtye Hun-Huur-Tu, Kronos Quartet ja beniniläinen puhallinorkesteri Gangbe Brass Band.
Koripallon miesten SM-sarjakausi 1955

Koripallon miesten SM-sarjakausi 1955 oli 15. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti kahdeksannen perättäisen Suomen mestaruutensa. 
Tulokset.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"
Koripallon miesten SM-sarjakausi 1956

Koripallon miesten SM-sarjakausi 1956 oli 16. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti yhdeksännen perättäisen Suomen mestaruutensa. 
Tulokset.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"
Koripallon miesten SM-sarjakausi 1957

Koripallon miesten SM-sarjakausi 1957 oli 17. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti kymmenennen perättäisen Suomen mestaruutensa. 
Tulokset.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"
Koripallon miesten SM-sarjakausi 1959

Koripallon miesten SM-sarjakausi 1959 oli 19. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Kotkan Työväen Palloilijat. Kauden päätteeksi Pantterit voitti kolmannentoista Suomen mestaruutensa. 
Tulokset.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet"
Koripallon miesten SM-sarjakausi 1967–1968

Koripallon miesten SM-sarjakausi 1967–1968 oli 28. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti Suomen mestaruuden.
Runkosarja.
Hongan joukkue: Jyrki Immonen, Lars Karell, Seppo Kuusela, Kari Lahti, Uolevi Manninen, Matti Nenonen, Jorma Pilkevaara, Kari Rönnholm, Pertti Tuomarla, Erkki Turunen, Jouko Soveri, Mauno Pennanen.
Koripallon miesten SM-sarjakausi 1968–1969

Koripallon miesten SM-sarjakausi 1968–1969 oli 29. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti toisen peräkkäisen Suomen mestaruuden.
Runkosarja.
Hongan joukkue: Uolevi Manninen, Kari Lahti, Erkki Turunen, Kari Rönnholm, Jussi Keto, Lars Karell, Jorma Pilkevaara, Pertti Tuomarla, Jyrki Immonen, Mauno Pennanen, Matti Nenonen, Seppo Kuusela, Jaakko Stillman.
Siporanpöllönen

Siporanpöllönen ("Otus mentawi") on pöllöihin kuuluva lintu. Se on kotoperäinen Indonesiassa Länsi-Sumatran rannikolla olevilla Mentawaisaarilla, jossa sitä tavataan muutamalla saarella, ja populaation arvioidaan alustavien selvitysten mukaan olevan aika pieni.
Sen elinpiiriä ovat subtrooppiset ja trooppiset kosteat alavat metsät, kaadetut metsät ja kylien ympäristöt.
Rolando Villazón

Emilio Rolando Villazón Mauleón (s. 22. helmikuuta 1972 Ciudad de México, Meksiko) on meksikolais-ranskalainen tenori. Hän osallistui 1999 Placido Domingon isännöimään suureen Operalia-kilpailuun, jossa hän oli yksi voittajista. Hän on levyttänyt muun muassa albumin "Duets" Anna Netrebkon kanssa. 
Villazónin laulajankyvyt havaitsi naapuri kun hän oli 12-vuotias ja lauleli suihkussa. Naapuri kehotti häntä laulutunneille. Hän työskentelee Lyonin oopperassa ohjaajana.
Villazón levyttänyt 13 levyä ja toiminut yhteistyössä muun muassa Patrizia Ciofin ja Topi Lehtipuun kanssa äänitettäessä Claudio Monteverdin "Il Combattimento di Tancredi e Clorindaa", jonka johti Emmanuelle Haïm. 
Elokuussa 2005 hän esitti "Alfredon" roolin Verdin "La Traviata" Salzburgin musiikkijuhlilla johtajana Carlo Rizzi ja ohjaajana Willy Decker. Hän esiintyi yhdessä Anna Netrebkon kanssa, jonka roolina oli "Violetta Valéry". He ovat esiintyneet yhdessä usein, muun muassa videonauhoituksessa Donizettin "Elisir d'amoresta".
Villazón vaihtoi 2007 levy-yhtiötä ja teki pitkän sopimuksen Deutsche Grammophonin kanssa. Sairastelun vuoksi hän joutui perumaan esiintymisiä. vuosina 2007-2010 ja piti jopa vuoden tauon. Ongelmien syyksi paljastui kysta, joka leikattiin 2009. Jotkut kriitikot ovat arvioineet, että leikkaus on yksipuolistanut Villazónin sointikirjoa.
Villazón esiintyy Helsingin Musiikkitalossa tammikuussa 2011 ohjelmalla, jossa on paljon Mozartia. Hän ei aiemmin, ennen kurkkuleikkaustaan, ole esittänyt erityisemmin Mozartia, koska ”en oikein osannut antaa Mozartille mitä hän vaatii”. Konsertissa hän ei kuitenkaan ollut parhaimmillaan. Vilustuminen haittasi ääntä. Kriitikko Vesa Sirén totesi myös, että Lohjan kaupunginorkesteri ei ollut saanut riittävästi harjoitusta.
Villazón muutti perheineen Operalia-kilpailun jälkeen Pariisiin.
Maša ja Karhu

Maša ja Karhu () on venäläinen animaatiosarja, jossa ystävykset pikkutyttö Maša ja sirkuseläimen työt lopettanut Karhu seikkailevat kotiympäristössään. Maša on hyperaktiivinen, mutta hän on kuitenkin hyväsydäminen sekä itsenäinen. Karhu on melkein täysin hänen vastakohtansa; hän rakastaa rauhaa ja hiljaisuutta, on rauhallinen ja hyväntahtoinen.
Vuonna 2013 tuotantoyhtiö julkaisi sarjan kaikki jaksot Youtubessa; linkki tähän videopalveluun löytyy animaatiosarjan virallisilta sivuilta. Jaksoja pääsee katsomaan myös Venäjän ulkopuolella. Jaksot ovat erittäin suosittuja; sarjan vanhempia jaksoja on katsottu tätäkin kautta tyypillisesti muutamia kymmeniä miljoonia kertoja. Esimerkiksi jaksoa 17 oli syyskuun alussa 2018 katsottu jo yli 3,30 miljardia kertaa. Vuoden 2018 syksyyn mennessä animaatiosarjan jaksoja oli julkaistu kaikkiaan 74 kappaletta, eli kolme tuotantokautta. Lisäksi ohjelmaa lähetetään yli 100 maassa, ja sen jakelusta vastaavat televisiokanavien ja Youtuben ohella myös Netflix, iTunes, Google Play ja Amazon.com.
Karhu.
Karhu pitää jalkapallosta, hunajasta ja musiikista. Maša kutsuu häntä hellyttävästi nimellä "Miška" (мишка = nalle). Hän on eläkkeelle vetäytynyt sirkusnallukka, tästä muistuttamassa ovat lukuiset palkinnot, mitalit ja kunniakirjat mökkinsä seinällä. Eräässä jaksossa karhu saa kirjeen, johon merkityn postiosoitteen (postinumero 625537) perusteella kuvitteellisen sarjan tapahtumapaikka on jossain Venäjän Tjumenin alueen Tjumenin piirin Tšiktšan kylän lähellä.
Karhulla on tapana joskus hermostua Mašalle, jos tämä tekee jotain pahaa, kuten aiheuttaa kaaosta tai epäjärjestystä Karhun hirsimökissä. Mašan lukuisat kysymykset ja tempaukset voivat myös ärsyttää karhua. Pohjimmiltaan Karhu kuitenkin rakastaa Mašaa syvästi, eikä antaisi koskaan mitään pahaa tapahtua hänelle. Maša saakin usein tahtonsa läpi kun Karhu ei halua tuottaa hänelle pahaa mieltä. Lisäksi näin eläkeläisenä nallukan aika kävisi pitkäksi ilman Mašaa.
Muut hahmot.
Muita paikallisia metsän asukkeja ovat jänis, siili, susipariskunta, orava sekä naaraspuolinen karhu, johon eräässä jaksossa Miška rakastuu. Hän tosin menettää ihastuksensa paikalliselle himalajankarhulle, naaraskarhun huomattua Mašan ja tultua mustasukkaiseksi. Tämä tarina tosin päättyy huonosti kun urheilua harrastava nallukka keskittyy liikaa voimisteluun ja kehonrakennukseen, jättäen naiskarhun huomiotta. Junaradan varrella sijaitsevassa Mašan kodissa on lisäksi koira, vuohi, porsas, sekä kolme kanaa. Kukaan heistä ei pidä Mašan hyperaktiivisuudesta, ja he yrittävät vältellä mahdollisimman paljon. Parissa jaksossa esiintyy myös Karhun ystävä Tiikeri sirkuksen ajolta, sekä Panda.
Gerald Lloyd-Verney

Gerald Lloyd-Verney (10. heinäkuuta 1900 – 3. huhtikuuta 1957) oli brittiarmeijan upseeri toisessa maailmansodassa ja yleni ennen kuolemaansa kenraalimajuriksi. Hän komensi 7. panssaridivisioonaa toisessa maailmansodassa.
Ura.
Lloyd-Verney opiskeli Eton Collegessa. Hän liittyi 1919 grenadierkaartiin. Hän siirtyi 1928 Etelä-Australian kuvernöörin sotilasneuvonantajaksi. Hänet siirrettiin 1939 irlantilaiskaartiin. Hän oli toisen maailmansodan alun opettajana esikuntakoulussa Camberleyssä ennen kuin hänet siirrettiin irlantilaiskaartin 2. pataljoonan, joka vastaanotti juuri panssarikalustoa, komentaja 1940. 
Lloyd-Vernon nimitettiin 1942 32. kaartinprikaatin komentajaksi ja edelleen 6. kaartin panssariprikaatin komentajaksi tammikuussa 1943. Hänet määrättiin 7. panssaridivisioonan komentavaksi kenraaliksi elokuussa 1944, kun Bernard Montgomery oli häntä esittänyt tehtävään. Hän oli 1. kaartinprikaatin komentajana Italiassa ja Itävallassa 1944–1945, ja hänet siirrettiin tehtävästä Wienin komendantiksi. Hän oli vielä 56. panssaridivisioonan komentajana vuodesta 1946 aina eläkkeelle siirtymiseensä saakka vuoteen 1948.
Perhe.
Gerald Lloyd-Vernon avioitui vuonna 1926 Bicesterin paronin Vivian Smithin tyttären Joyce Sybil Vivian Smithin kanssa. Pariskunnalle syntyi poika ja tytär.
Pääte (macOS)

Pääte () on pääte-emulaattori, joka sisältyy macOS:ään. Se antaa käyttäjän kommunikoida tietokoneen kanssa komentoliittymän kautta. Päätteessä on käytössä myös välilehdet ja esimerkiksi sen fontteja ja värejä voi muokata.
Käyttöjärjestelmän oletuskuori, jota myös pääte-ohjelma oletuksena tarjoaa käyttäjälle, on macOS Catalinassa ja sen jälkeen julkaistuissa versioissa Zsh. Aikaisemmin oletuksena oli Bash. Vaihdon syyksi on arveltu Bashin uusien versioiden GPLv3-lisensoinnin tuomia rajoituksia.